Nizar Qebbani

Nizar Qebbani (s taɛrabt نـزار قـبـّانـي ) d amedyaz asuri, laṣel-is d aṭerki.. Ilul assn n 21 deg meɣres 1923 di Ssaɣur i d-yezgan di Dimacq, yemmut ass n 30 yebri 1998, di London, tamanaɣt tabriṭanit.Ayyıldız, Esat. “‘Kudüs’ Adlı İki Şiirin Mukayesesi: Nizâr Kabbânî’nin Kaleminden Arapça ‘el-Kuds’ ve Else Lasker-Schüler’in Kaleminden Almanca ‘Jerusalem’”. Ondokuz Mayıs Üniversitesi İlahiyat Fakültesi Dergisi 53 (Aralık 2022), 799-824. https://doi.org/10.17120/omuifd.1167935 D yiwen seg imedyazen iziten imeqqranen n tutlayt taɛrabt. Deg tudert-is yeɣra deg izerfan, maca yexdem d anmahal di tmura yemgaraden armi yeṭṭaxer deg useggas 1966. Yettwassen s tutlayt-is tasehlant i ifehhem yal yiwen ulamma s taɛrabt taseklant i yettaru ; maca ɣas akken, ccbaḥa n wawal-is d tugniwin yesseqdac d ayen ifazen akk ar assa, ladɣa m’ara ten-tiɣer yiwen s taɛrabt neɣ ad sen-tisel yettini-tent-id. Yebda yettaru seg wasmi yesɛa 16 isaggasen di leɛmer-is, syin mi yesɛa 21, deg useggas 1944, yessufeɣ-d ammud-is amezwaru iwumi isemma : Tenna-yi-d txemrit. Syin yerna-d aṭas n wammuden-iḍen d yedlisen n tesrit. Yuɣ lḥal aṭas icennayen i yeddmen  isefra-s cnan-ten ama zik, am Ɛebd Lḥalim Ḥafeḍ deg taɣect “qari’at alf-finǧan” ; am d wid n tura am Majda Rrumi deg taɣect Kalimat( awalen).

Isental n Nizar Qebbani tezzin ugar ɣef tayri ideg yessen ad ifeṣṣel, maca iwet daɣen ɣef izerfan n tmeṭṭut segmi temmut uletma-s i yenɣan iman-is ; am akken yura ɣef tsertit d kra isental imestanen, dɣa yella yiwen usefru mucaɛen iwumi qqaren : Aɣrum d usebsi d wayyur i s-d-yessusen iɣeblan. « Asefru-ya di tilawt aṭas i t-yerran ɣer tutlayin-nsen seg wakken ameskar iwet-d deg-s s leqseḥ deg yir tikli i d-wwin Waɛraben d yimslelmen s umata i yeṭṭfen ala deg wansayen iqburen akken bɣun ilin, rnan zzin s uɛrur i tɣerma mi d-lhan ala d ddin. Asmi t-yura ssawḍen armi t-sbedden ɣer teɣdemt, yuɣ lḥal amedyaz-a yella icaɛ belli d arnaflas  i yella ; ma deg uparlman n tmurt-is kkren-d ula d wid i d-yessutren ad s-kksen tiɣelnit tasurit (nationalité), maca ur teffiɣ ara akken. »
Yenna :

 Ayen yura 
Ammuden
 Tenna-yi-d txemrit, 1944
 Temẓi n yif, 1948
 Samba, 1949
 Kemm inu,1950
 Isefra, 1956
 Taḥbibt-iw, 1961
 Unuɣ s wawalen, 1999
 Ussan n tmeṭṭut ur d-necliɛ di kra, 1968
 Isefra iweḥciyen, 1970
 Adlis n tayri, 1970
 Meyya tbratin n tayri, 1970
 Isefra yeffɣen i usaḍuf, 1972
 Ḥemmleɣ-kem, ḥemmleɣ-kem, ayen nniḍen ad d-yas, 1978
 I Beyrut tawtemt akked tayri-w, 1978
 Yal aseggas tezgiḍ d taḥbibt-iw, 1978
 Ad d-cehhdɣ belli ula d tameṭṭut, 1979
 Ussan uffiren n Baheyya tamaṣrit,1979 
 Akka i ttaruɣ amezruy n tlawin, 1981
 Sin imawalen i imeɛcaq, 1981
 Asefru n Belqis, 1982
 Asefru ur iḥebbes ara ɣer tafat tazeggaɣt, 1985
 Tamedyezt yemxellen,1985
 Isefra iɣef feqɛen,198
 Ad d-tegri tayri a mass, 1987
 Tamkuẓt n warrac n yedɣaɣen, 1988
 Tiwriqin tuffirin n umeɛcuq aqermiṭi, 1988
 Temeddurt n yiwen useyyaf aɛrab, 1988
 Zwǧeɣ yid-m a tilelli, 19888
 Zzalamiḍ deg ufus-is, iwunak-nwen d lkaɣḍ, 1989
 Ala tayri i iɣelben, 1991
 Wiss ma tesliḍ-d i usṭeḥṭeḥ n lehmum-iw, 1991
 Lṭruf deg leṭruf, 1991
 Nekk d yiwen wrgaz, kemm d lɛerc n tlawin, 1994 
 Xemsin snen d acekkeṛ deg tlawin, 1994
 Tid n Nizar ɣef ssḍa n tayri, 1995
 Agemmay n lyasmin, 1998

Taɣbalut Ablug n Samir Tighzert/Timuɣliwin

Qebbani